**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ**

**«Δραστηριότητες Οδικής Ασφάλειας »**

**Περιεχόμενα**

[**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ** 1](#_Toc46326469)

[**«Δραστηριότητες Οδικής Ασφάλειας »** 1](#_Toc46326470)

[**ΕΡΓΑΣΤΗΡΙΟ 1ο: Βασικοί κανόνες οδικής κυκλοφορίας – Μαθαίνοντας τον Κ.Ο.Κ.** 2](#_Toc46326471)

[**Υλικό** 2](#_Toc46326472)

[**ΕΡΓΑΣΤΗΡΙΟ 2ο: Οδική συμπεριφορά πεζών** 2](#_Toc46326473)

[**Υλικό** 2](#_Toc46326474)

[**ΕΡΓΑΣΤΗΡΙΟ 3ο: Οδική Συμπεριφορά** 3](#_Toc46326475)

[**Υλικό** 3](#_Toc46326476)

[**ΕΡΓΑΣΤΗΡΙΟ 4ο: Βιώσιμη Κινητικότητα και Κυκλοφοριακή Συμπεριφορά** 3](#_Toc46326477)

[**Υλικό** 3](#_Toc46326478)

[**ΕΡΓΑΣΤΗΡΙΟ 5ο: Ο Έλληνας οδηγός στην ελληνική γελοιογραφία** 4](#_Toc46326479)

[**Υλικό** 4](#_Toc46326480)

**ΕΡΓΑΣΤΗΡΙΟ 1ο: Βασικοί κανόνες οδικής κυκλοφορίας – Μαθαίνοντας τον Κ.Ο.Κ.**

**Επιμέρους στόχοι είναι οι μαθητές/τριες να έρθουν σε επαφή με την οδική σήμανση και τους βασικούς κανόνες κυκλοφοριακής αγωγής, ενισχύοντας τις γνώσεις τους γύρω από τα ζητήματα Οδικής Ασφάλειας.**

**Διάρκεια: 3-4 διδακτικές ώρες**

Οι μαθητές και οι μαθήτριες με τη βοήθεια των εκπαιδευτικών αντιλαμβάνονται τους βασικούς κανόνες οδικής κυκλοφορίας και παράλληλα μαθαίνουν την σημασία και τη χρησιμότητα των πινακίδων οδικής κυκλοφορίας (σήματα Κ.Ο.Κ.). Τα φύλλα δραστηριοτήτων 1 έως και 4 έχουν δημιουργηθεί για να εξυπηρετήσουν τις μαθησιακές ανάγκες αυτού του εργαστηρίου. Διαβάζοντας τις οδηγίες των φύλλων και στη συνέχεια χρησιμοποιώντας το εγχειρίδιο του Κ.Ο.Κ. θα είναι σε θέση να ολοκληρώσουν τις εργασίες που απαιτούνται.

**Υλικό**

Οι εκπαιδευτικοί προκειμένου να οργανώσουν τα μαθητικά τους σενάρια για το 1ο εργαστήριο, μπορούν να χρησιμοποιήσουν τα φύλλα δραστηριοτήτων 1 έως και 4 στα οποία υπάρχουν αναλυτικές οδηγίες για το πώς θα εφαρμόσουν στο μάθημά τους τη συγκεκριμένη ύλη.

**ΕΡΓΑΣΤΗΡΙΟ 2ο: Οδική συμπεριφορά πεζών**

**Επιμέρους στόχοι είναι οι μαθητές/τριες να ενισχύσουν τις γνώσεις τους γύρω από την κυκλοφοριακή αγωγή και συγκεκριμένα την οδική συμπεριφορά των πεζών.**

**Επιπλέον να αναζητήσουν τη δική τους εφαρμογή στην καθημερινή ζωή.**

**Διάρκεια: 2-3 διδακτικές ώρες**

Οι μαθητές και οι μαθήτριες με την καθοδήγηση των εκπαιδευτικών και χρησιμοποιώντας τα φύλλα δραστηριοτήτων 5 έως και 7, θα είναι σε θέση να βελτιώσουν τις μετακινήσεις τους ως πεζοί και να μετακινούνται με μεγαλύτερη ασφάλεια. Σε κάθε φύλλο δραστηριοτήτων υπάρχει αναλυτική περιγραφή για τις οδηγίες που ακολουθεί ο εκπαιδευτικός προκειμένου να παρουσιάσει τις ασκήσεις στους μαθητές.

**Υλικό**

Φύλλα Δραστηριοτήτων 5 έως και 7 στα οποία περιλαμβάνονται αναλυτικές οδηγίες και το υλικό που μπορεί να χρησιμοποιηθεί στην τάξη.

**ΕΡΓΑΣΤΗΡΙΟ 3ο: Οδική Συμπεριφορά**

**Επιμέρους στόχοι είναι οι μαθητές/τριες να διαμορφώσουν κυκλοφοριακή συνείδηση και να κατανοήσουν τα χαρακτηριστικά των τροχαίων συμβάντων και των ασφαλών μετακινήσεων.**

**Διάρκεια: 2-3 διδακτικές ώρες**

Οι μαθητές και οι μαθήτριες με την καθοδήγηση των εκπαιδευτικών και χρησιμοποιώντας τα φύλλα δραστηριοτήτων 8 έως και 15, θα είναι σε θέση να βελτιώσουν την κυκλοφοριακή τους συνείδηση και να μετακινούνται με μεγαλύτερη ασφάλεια. Σε κάθε φύλλο δραστηριοτήτων υπάρχει αναλυτική περιγραφή για τις οδηγίες που ακολουθεί ο εκπαιδευτικός προκειμένου να παρουσιάσει τις ασκήσεις στους μαθητές.

**Υλικό**

Φύλλα Δραστηριοτήτων 8 έως και 15 στα οποία περιλαμβάνονται αναλυτικές οδηγίες και το υλικό που μπορεί να χρησιμοποιηθεί στην τάξη.

**ΕΡΓΑΣΤΗΡΙΟ 4ο: Βιώσιμη Κινητικότητα και Κυκλοφοριακή Συμπεριφορά**

**Επιμέρους στόχοι είναι οι μαθητές/τριες να διαμορφώσουν κυκλοφοριακή συνείδηση και να κατανοήσουν τα χαρακτηριστικά της βιώσιμης κινητικότητας.**

**Διάρκεια: 2-3 διδακτικές ώρες**

Οι μαθητές και οι μαθήτριες με την καθοδήγηση των εκπαιδευτικών και χρησιμοποιώντας τα φύλλα δραστηριοτήτων 16 έως και 20, θα είναι σε θέση να βελτιώσουν την κυκλοφοριακή τους συνείδηση και να εντάξουν τη βιώσιμη κινητικότητα και το ευ ζην στην καθημερινότητά τους. Σε κάθε φύλλο δραστηριοτήτων υπάρχει αναλυτική περιγραφή για τις οδηγίες που ακολουθεί ο εκπαιδευτικός προκειμένου να παρουσιάσει τις ασκήσεις στους μαθητές.

**Υλικό**

Φύλλα Δραστηριοτήτων 16 έως και 20 στα οποία περιλαμβάνονται αναλυτικές οδηγίες και το υλικό που μπορεί να χρησιμοποιηθεί στην τάξη.

**ΕΡΓΑΣΤΗΡΙΟ 5ο: Ο Έλληνας οδηγός στην ελληνική γελοιογραφία**

**Επιμέρους στόχοι είναι οι μαθητές/τριες να διαμορφώσουν κυκλοφοριακή συνείδηση μέσα από το σχολιασμό επικίνδυνων, παράλογων και επιθετικών συμπεριφορών που συναντούμε καθημερινά στο δρόμο καθώς και να τους ευαισθητοποιήσει για την ασφάλεια στο δρόμο.**

**Διάρκεια: 2-3 διδακτικές ώρες**

Οι μαθητές και οι μαθήτριες με την καθοδήγηση των εκπαιδευτικών χωρίζονται σε μικρές ομάδες και διαλέγουν μια γελοιογραφία. Απαντούν στο βασικό ερώτημα που συνοδεύει κάθε εικόνα και στη συνέχεια καλούνται να σκεφτούν στα εξής:

* Ποια είναι η υπάρχουσα κατάσταση;
* Ποιες είναι οι δικές τους εμπειρίες επάνω στο θέμα/συμπεριφορά που σατιρίζει η γελοιογραφία;
* Τι μπορεί να γίνει για να αλλάξει αυτή η συμπεριφορά; (αναζητήστε λύσεις στον τομέα της εκπαίδευσης, αστυνόμευσης και τεχνολογίας)

Ζητείστε από τους μαθητές να σχεδιάσουν τη δική τους γελοιογραφία επάνω στο εξεταζόμενο θέμα οδικής ασφάλειας και να δώσουν ένα τίτλο στο έργο τους.

**Υλικό**

Παρουσίαση «Ο Έλληνας Οδηγός στην Ελληνική Γελοιογραφία»